Simmba Box Office Collection Day 6: रणवीर सिंह-सारा अली खान की 'सिम्बा' हिट, कमाए इतने करोड़  
रणवीर सिंह की 'सिम्बा' हुई सुपरहिट
रोहित शेट्टी हैं 'सिम्बा' के डायरेक्टर
सारा अली खान हैं एक्ट्रेस
Simmba Box Office Collection: रणवीर सिंह (Ranveer Singh) और रोहित शेट्टी (Rohit Shetty) की 'सिम्बा (Simmba)' का बॉक्स ऑफिस (Box Office Collection) पर कहर जारी है. रोहित शेट्टी ने एक बार फिर साबित कर दिया है कि वे ब्लॉकबस्टर डायरेक्टर हैं और मसाला फिल्में उनसे बेहतर कोई और नहीं बना सकता. अजय देवगन और शाहरुख खान के साथ सुपरहिट फिल्में देने के बाद रोहित शेट्टी ने 'सिम्बा (Simmba)' में रणवीर सिंह को कास्ट किया, और उनका ये फैसला भी बॉक्स ऑफिस पर शानदार नतीजे दे रहा है. रणवीर सिंह (Ranveer Singh) और सारा अली खान (Sara Ali Khan) की फिल्म 'सिम्बा' ने छह दिन में बॉक्स ऑफिस (Simmba Box Office Collection Day 6) पर '138' करोड़ रु. की कमाई कर ली है. बॉक्स ऑफिस इंडिया के मुताबिक, बुधवार को 'सिम्बा (Simmba)' 14 करोड़ रु. की कमाई कर सकती है.
A post shared by Ranveer Singh (@ranveersingh) on Jan 2, 2019 at 2:00am PST
रोहित शेट्टी (Rohit Shetty) की 'सिम्बा (Simmba)' साउथ की सुपरहिट फिल्म 'टेम्पर (Temper)' का रीमेक है और ये एक करप्ट पुलिस अफसर की कहानी है जो एक घटना के बाद ईमानदार बन जाता है. 'टेम्पर (Temper)' में साउथ के सुपरस्टार जूनियर एनटीआर ने पुलिस अफसर का किरदार निभाया था, जबकि हिंदी वर्जन में ये किरदार रणवीर सिंह (Ranveer Singh) ने किया है. 'सिम्बा (Simmba)' ने छह दिन के अंदर बॉक्स ऑफिस पर इस तरह 138 करोड़ रु. कमा लिए हैं, और फिल्म का बजट लगभग 80 करोड़ रु. बताया जाता है. इस तरह 'सिम्बा' को सुपरहिट का टैग मिल गया है.

रोहित शेट्टी (Rohit Shetty) वैसे भी ब्लॉकबस्टर का खिताब हासिल कर चुके हैं, क्योंकि वे लगातार सुपरहिट फिल्म दे रहे हैं. रोहित शेट्टी ने कामयाबी का सफर 2006 में 'गोलमाल' फिल्म से शुरू किया था और उसके बाद से ही वे एक के बाद एक सुपरहिट फिल्में देते जा रहे हैं. रोहित 2008 में 'गोलमाल रिटर्न्स' लेकर आए तो 2009 में 'ऑल द बेस्ट फन बिगिन्स', 2010 में 'गोलमाल 3', 2011 में 'सिंघम', 2012 में 'बोल बच्चन', 2013 में 'चेन्नई एक्सप्रेस', 2014 में 'सिंघम रिटर्न्स', 2015 में 'दिलवाले', 2017 में 'गोलमाल अगेन', 2018 में 'सिम्बा' लेकर आए और 2019 में वे अक्षय कुमार के साथ 'सूर्यवंशी' लेकर आ रहे हैं. बताया जा रहा है कि अक्षय कुमार की ये फिल्म भी साउथ की सुपरहिट फिल्म का रीमेक है.